rejauldu/bengali-wikipedia huggingface dataset:
শামসুদ্দিন আবুল আব্বাস আহমাদ মুহাম্মাদ ইবনে খাল্লিকান (, কুর্দি ভাষায় "ইবনে জেলকান", খাল্লিকানরা কুর্দি গোত্র ছিল) (২২ সেপ্টেম্বর ১২১১ – ৩০ অক্টোবর ১২৮২) ছিলেন ১৩ শতকের শাফেঈ পণ্ডিত। তিনি আরব বা কুর্দি বংশোদ্ভূত ছিলেন।http://www.wdl.org/fr/search/?contributors=Ibn%20Khallik%C4%81n%2C%201211-1282#7448 (According to the Egyptian "bibliotheca alexandrina" , ibn khallikan is kurdish)   জীবন  ইবনে খাল্লিকান ১২১১ সালের ২২ সেপ্টেম্বর ইরাকের আর্বি‌লে জন্মগ্রহণ করেন। তিনি তার জন্মস্থান এবং পরে আলেপ্পো ও দামেস্কে লেখাপড়া করেছেন। মসুলে তিনি ফিকহ নিয়ে পড়াশোনা করেছেন। এরপর তিনি কায়রোতে স্থায়ী হন। আইনবিদ, ধর্মতাত্ত্বিক ও ব্যাকরণবিদ হিসেবে তিনি খ্যাতি অর্জন করেছিলেন। তিনি ১২৫২ সালে বিয়ে করেন।  ১২৬১ সালের আগ পর্যন্ত তিনি মিশরের প্রধান বিচারকের সহকারী ছিলেন। এরপর তাকে দামেস্কের প্রধান বিচারকের দায়িত্ব দেয়া হয়। ১২৭১ সালে তাকে তার পদ থেকে অপরাসরণ করা হয়। এরপর তিনি মিশরে ফিরে আসেন এবং ১২৭৮ সালে পুনরায় দামেস্কে বিচারক নিযুক্ত হওয়ার আগ পর্যন্ত সেখানে শিক্ষাদান করেন। ১২৮১ সালে তিনি তার পদ থেকে অবসর নেন। ১২৮২ সালের ৩০ অক্টোবর তার মৃত্যু হয়।   কর্ম  ওয়াফায়াতুল আইয়ান ওয়া আম্বা আবনাউয যামান (বিশিষ্ট ব্যক্তিদের মৃত্যু এবং যুগের সন্তানদের ইতিহাস) নামক গ্রন্থটি ইবনে খাল্লিকানের বহুল পরিচিত গ্রন্থ। ১২৫৬ সালে তিনি এর কাজ শুরু করেন এবং ১২৭৪ পর্যন্ত তা সম্পন্ন করেন। এতে পূর্বের পণ্ডিতদের কাজগুলোর উদ্ধৃতি দেয়া হয়েছে। পূর্ব থেকে অধিক পরিমাণে আলোচিত হয়েছেন, যেমন মুহাম্মাদ এবং খলিফা, এমন ব্যক্তিদের এখানে উল্লেখ করা হয়নি। এই বইটি উইলিয়াম ম্যাকগুকিন দ্য স্লান (১৮০১-১৮৭৮) ইংরেজিতে অনুবাদ করেন। এতে ২,৭০০ এর বেশি পৃষ্ঠা ছিল।   তথ্যসূত্র    গ্রন্থপঞ্জি   Ibn Khallikān.  M. de Slane trans. Oriental Translation Fund of Great Britain and Ireland, 1843.  Ibid.   Ibid.   Ibid.    বহিঃসংযোগ    Biography of Imam Ibn Khallikan (at-tawhid.net)  বিষয়শ্রেণী:১২১১-এ জন্ম বিষয়শ্রেণী:১২৮২-এ মৃত্যু বিষয়শ্রেণী:আর্বিলের ব্যক্তি বিষয়শ্রেণী:মুহাদ্দিস বিষয়শ্রেণী:দামেস্কের ব্যক্তি বিষয়শ্রেণী:শাফি বিষয়শ্রেণী:মুসলিম ইতিহাসবিদ বিষয়শ্রেণী:কুর্দি ইতিহাসবিদ বিষয়শ্রেণী:কুর্দি পণ্ডিত বিষয়শ্রেণী:শাফিঈ ব্যক্তি
দ্য আসাম ট্রিবিউন একটি ভারতীয় ইংরেজি দৈনিক পত্রিকা যা গুয়াহাটি এবং আসামের ডিব্রুগড় থেকে প্রকাশিত হয়। বর্তমান প্রচলনের ৭০০,০০০ কপির সাথে এবং ৩ মিলিয়নের বেশি পাঠক, এটি উত্তর-পূর্ব ভারতে সর্বাধিক প্রচারিত ইংরেজি দৈনিক। ১৯৩৯ সালে গৌহাটিতে পত্রিকাটি প্রতিষ্ঠিত হয়েছিল।  থাম্ব|220x220পিক্সেল| আসাম ট্রিবিউন বিল্ডিং   ইতিহাস  লক্ষ্মীনাথ ফুকনের  সম্পাদনায় সাপ্তাহিক পত্রিকা হিসাবে রাধা গোবিন্দ বড়ুয়ার গৌহাটিতে ৪ আগস্ট ১৯৩৯-এ প্রথম প্রকাশিত হয়েছিল, এখন এটি দৈনিক হিসাবে গুয়াহাটি ও ডিব্রুগড় থেকে একযোগে প্রকাশিত হয়। আসামে এটির বিশাল পাঠক সংখ্যা রয়েছে এবং এটি উত্তর-পূর্ব ভারতের সর্বাধিক জনপ্রিয় সংবাদপত্র। আসাম ট্রিবিউন পরিসংখ্যানের পাশাপাশি খবরের নির্ভরযোগ্যতার দিক থেকেও এটি বিস্তৃত। ২০১৪ সালে এটি ভারতের প্রধানমন্ত্রী জনাব নরেন্দ্র মোদীর উপস্থিতিতে প্ল্যাটিনাম জয়ন্তী উদ্‌যাপন করেছে।  বর্তমান সম্পাদক হলেন রাধা গোবিন্দ বড়ুয়ার পুত্র প্রফুল্ল গোবিন্দ বড়ুয়া এবং নির্বাহী সম্পাদক পিজি বড়ুয়া।   আরো দেখুন    দ্য সেন্টিনেল   সেভেন সিস্টারস পোস্ট   তথ্যসূত্র    বহিঃসংযোগ    দাপ্তরিক ওয়েবসাইট   ফেসবুক  বিষয়শ্রেণী:ভারতের ইংরেজি ভাষার সংবাদপত্র বিষয়শ্রেণী:১৯৩৯-এ ভারতে প্রতিষ্ঠিত বিষয়শ্রেণী:আসামের সংবাদপত্র বিষয়শ্রেণী:১৯৩৯-এ প্রতিষ্ঠিত সংবাদপত্র
বনু লাহইয়ান অভিযান সেপ্টেম্বর, ৬২৭ খ্রিষ্টাব্দে, রবিউল আউয়াল বা জমাদিউল আউয়াল, ইসলামী হিজরি ৬ সালে সংঘটিত হয়।Note: Book contains a list of battles of Muhammad in Arabic, English translation available here   পটভূমি  মুহাম্মদ আল রাজির অভিযানে ১০ মুসলমান হত্যার জন্য ন্যায়বিচার প্রতিষ্ঠা করতে চান। বনু লাহইয়ান হেজাজের কেন্দ্রে, মক্কার সীমান্তে অবস্থিত। মুসলমানদের এবং কুরাইশ ও আরবদের মধ্যে দীর্ঘস্থায়ী রক্তপাতের প্রতিশোধের কারণে এই সংঘর্ষের পরিস্থিতি সৃষ্টি হয়।  যখন মিত্র সম্মিলিতদের শক্তি ভেঙে পড়ে এবং তারা বর্তমান অনুকূল পরিস্থিতির কাছে আত্মসমর্পণ করতে শুরু করে, মুহাম্মদ এই বিরল সুযোগটি গ্রহণ করেন এবং সিদ্ধান্ত নেন যে, বনু লাহইয়ানের বিরুদ্ধে ন্যায়বিচার প্রতিষ্ঠার সময় এসেছে।   অভিযান  মুহাম্মদ ৬ হিজরির (জুলাই ৬২৭ খ্রিষ্টাব্দ) রবিউল আউয়াল বা জমাদিউল আউয়াল মাসে ২০০ জন মুসলিম যোদ্ধা নিয়ে যাত্রা করেন। তিনি প্রথমে সিরিয়ার দিকে যাওয়ার ছলে, পরে দ্রুত পথ পরিবর্তন করে বাতনে গাররানের দিকে রওনা হন, যেখানে আল রাজির অভিযানে ১০ জন মুসলমান নিহত হয়েছিল। বনু লাহইয়ান সতর্ক ছিল এবং তাঁর অগ্রযাত্রার খবর পায়। এরপর গোত্রটি দ্রুত পাশের পাহাড়ের চূড়ায় পালিয়ে যায় এবং এভাবে তাঁর নাগালের বাইরে চলে গিয়ে নিজেদের রক্ষা করে। ফিরে আসার পথে, মুহাম্মদ কুরাইশদের বাসস্থানের কাছাকাছি কুরা আল-ঘামিম নামক স্থানে তাঁর ক্রমবর্ধমান সামরিক শক্তি পরোক্ষভাবে প্রদর্শনের জন্য ১০ জন অশ্বারোহীর একটি দল প্রেরণ করেন। এইসব অভিযানে ১৪ দিন সময় ব্যয় হওয়ার পর, তিনি নিজের বাসভূমিতে ফিরে যান।   হাদিসে বর্ণনা  ঘটনাটি সহীহ মুসলিম হাদিস সংগ্রহে উল্লেখিত:   আরও দেখুন  মুহাম্মাদের নেতৃত্বে যুদ্ধের তালিকা মুহাম্মাদের সামরিক জীবন মুসলিম-কুরাইশ যুদ্ধ কুরাইশ  তথ্যসূত্র   বিষয়শ্রেণী:৬২৭ বিষয়শ্রেণী:মুহাম্মাদের নেতৃত্বে অভিযান বিষয়শ্রেণী:বহিরাক্রমণ
thumb|right|রেডিও বুকবিটস রেডিওতে দ্য থিং অ্যারাউন্ড ইওর নেক বই নিয়ে কথা বলেন চিমামান্দা ঙ্গোজি আদিচিয়ে  চিমামান্দা ঙ্গোজি আদিচিয়ে (; জন্ম ১৫ সেপ্টেম্বর ১৯৭৭) একজন নাইজেরিয়ান লেখিকা যাঁর সাহিত্যকর্ম উপন্যাস থেকে শুরু করে ছোটগল্প ও নন-ফিকশন পর্যন্ত বিস্তৃত। দ্য টাইমস লিটারারি সাপ্লিমেন্টে তাঁকে অবিহিত করা হয় যে তিনি সমালোচকদের দ্বারা ব্যাপক প্রশংসিত ইংরেজিভাষী লেখকদের একটি মিছিলের সর্বাপেক্ষা গুরুত্বপূর্ণ লেখক যিনি একটি নতুন পাঠক প্রজন্মকে আফ্রিকান সাহিত্যের প্রতি আকৃষ্ট করতে সফল হয়ে চলেছেন।Copnall, James (16 December 2011), "Steak Knife", The Times Literary Supplement, p. 20.  আদিচিয়ে পার্পল হিবিস্কাস (২০০৩), হাফ অব অ্যা ইয়েলো সান (২০০৬), আমেরিকানা (২০১৩) প্রভৃতি উপন্যাস এবং ছোটগল্পসংকলন দ্য থিং অ্যারাউন্ড ইওর নেক (২০০৯) ও নাতিদীর্ঘ প্রবন্ধ উই শুড অল বি ফেমিনিস্টস (২০১৪) লিখেছেন। তাঁর সাম্প্রতিক বই 'ডিয়ার ইজাওয়েলে' অথবা 'অ্যা ফেমিনিস্ট ম্যানিফেস্টো ইন ফিফটিন সাজেসচন্স' ২০১৭ সালের মার্চ মাসে প্রকাশিত হয়। ২০০৮ সালে তিনি ম্যাকআর্থার জিনিয়াস গ্রান্ট পুরস্কারে ভূষিত হন।  টীকা   তথ্যসূত্র      বিষয়শ্রেণী:১৯৭৭-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর মার্কিন লেখিকা বিষয়শ্রেণী:২১শ শতাব্দীর প্রাবন্ধিক বিষয়শ্রেণী:২১শ শতাব্দীর ছোটগল্পকার বিষয়শ্রেণী:মার্কিন ছোটগল্পকার বিষয়শ্রেণী:ইংরেজি ভাষার কবি বিষয়শ্রেণী:নারীবাদী লেখক বিষয়শ্রেণী:জনস হপকিন্স বিশ্ববিদ্যালয়ের প্রাক্তন শিক্ষার্থী বিষয়শ্রেণী:নাইজেরীয় নারী ঔপন্যাসিক বিষয়শ্রেণী:বিবিসি ১০০ নারী বিষয়শ্রেণী:ম্যাকআর্থার সভ্য বিষয়শ্রেণী:২০শ শতাব্দীর নাইজেরীয় লেখিকা
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__রেখে দেয়া হল। প্রস্তাবক মনোনয়ন প্রত্যাহার করেছেন।  আফতাবুজ্জামান (আলাপ) ১৫:৪৯, ২৮ এপ্রিল ২০২৫ (ইউটিসি) :শাহ মোহছেন   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () বিষয়বস্তু উল্লেখযোগ্য নয়। ― ᱚᱨᱤᱡᱤᱛ ✉ ০৪:৪০, ২৫ এপ্রিল ২০২৫ (ইউটিসি)   আমি নিবন্ধেই অন্তত দুইটা SIGCOV দেখতে পাচ্ছি, গুগল করে দেখলাম বেশ কিছু RS থেকে ভালো ব্যাখ্যা পাওয়া যাচ্ছে। নিবন্ধটা GNG উত্তীর্ণ হয়েছে, আশা করা যায়। । ~ Deloar Akram (আলাপ • অবদান • লগ) ০৫:০০, ২৫ এপ্রিল ২০২৫ (ইউটিসি)   দেলোয়ার আকরাম ভাইয়ের যুক্তি অনুযায়ী ―  ☪  কাপুদান পাশা (✉) ১১:৩৯, ২৫ এপ্রিল ২০২৫ (ইউটিসি) সমর্থন  Desher Maati (আলাপ) ১৩:৫২, ২৫ এপ্রিল ২০২৫ (ইউটিসি) @Arijit Kisku এগুলো উল্লেখ্য, তাই এই ব্যাপারগুলো নিয়ে পরবর্তীতে অপসারণ ট্যাগ লাগাবেন না। আর আমার বার্তা হলো  । মোবাশশির' (আলাপ) ০৫:০২, ২৭ এপ্রিল ২০২৫ (ইউটিসি) @Md Mobashir Hossain নিবন্ধের উল্লেখযোগ্যতা তথ্যসূত্র দিয়ে প্রমাণ করতে হয়, যিনি নিবন্ধ রচনা করেছেন এটা তার-ই দায়িত্ব। নিবন্ধের তৃতীয় ও চতুর্থ তথ্যসূত্রের সাথে নিবন্ধের কোনো যোগসূত্র নেই। যাই হোক, পরে গুগল করে দেখলাম। ― ᱚᱨᱤᱡᱤᱛ ✉ ০৬:৪৬, ২৭ এপ্রিল ২০২৫ (ইউটিসি) @Arijit Kisku যাই হোক যেসব বিষয়ের উল্লেখযোগ্যতা নিয়ে আপনি জানেন না, সেগুলো নিয়ে ট্যাগ করবেন না। এটা আপনার প্রতি অনুরোধ রইল। মোবাশশির' (আলাপ) ০৬:৫০, ২৭ এপ্রিল ২০২৫ (ইউটিসি) আর হ্যাঁ, তাকে নিয়ে মানুষ বইও লিখে। @Arijit Kisku বুঝলেন! গুগলে দেখতে পারেন মোবাশশির' (আলাপ) ০৬:৫২, ২৭ এপ্রিল ২০২৫ (ইউটিসি) @Md Mobashir Hossain সবকিছুই দেখলাম। নিবন্ধে তথ্যসূত্র উল্লেখ না থাকায় অপসারণ প্রস্তাবনা দিয়েছিলাম। ― ᱚᱨᱤᱡᱤᱛ ✉ ০৬:৫৪, ২৭ এপ্রিল ২০২৫ (ইউটিসি) @Arijit Kisku আচ্ছা, কিন্তু অপসারণ নয় মান-উন্নয়নই আমাদের লক্ষ্য। মোবাশশির' (আলাপ) ০৬:৫৬, ২৭ এপ্রিল ২০২৫ (ইউটিসি)  পুনর্বিবেচনার পর এবং আলোচনায় অংশগ্রহণকারীদের মতামত পর্যালোচনা করে আমি আমার অপসারণ মনোনয়ন প্রত্যাহার করছি। নিবন্ধটি সাধারণ উল্লেখযোগ্যতা নির্দেশিকা অনুযায়ী উল্লেখযোগ্য বিবেচিত হচ্ছে। ― ᱚᱨᱤᱡᱤᱛ ✉ ০৭:০০, ২৭ এপ্রিল ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
ড্যানিয়েল মুসোভস্কি (, ; জন্ম: ৩০ নভেম্বর ১৯৯৫; ড্যানি মুসোভস্কি নামে সুপরিচিত) হলেন একজন মার্কিন পেশাদার ফুটবল খেলোয়াড়। তিনি বর্তমানে মার্কিন যুক্তরাষ্ট্রের পেশাদার ফুটবল লিগের শীর্ষ স্তর মেজর লিগ সকারের ক্লাব সিয়াটল সাউন্ডার্সের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় হিসেবে খেলেন।  প্রারম্ভিক জীবন ড্যানিয়েল মুসোভস্কি ১৯৯৫ সালের ৩০শে নভেম্বর তারিখে মার্কিন যুক্তরাষ্ট্রের নেভাডায় জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ    বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:সিয়াটল সাউন্ডার্স ফুটবল ক্লাবের খেলোয়াড় বিষয়শ্রেণী:মেজর লিগ সকারের খেলোয়াড় বিষয়শ্রেণী:লস অ্যাঞ্জেলেস ফুটবল ক্লাবের খেলোয়াড় বিষয়শ্রেণী:সান হোসে আর্থকুয়েকসের ফুটবলার বিষয়শ্রেণী:২১শ শতাব্দীর মার্কিন পুরুষ ক্রীড়াবিদ বিষয়শ্রেণী:ম্যাসেডোনীয় বংশোদ্ভূত মার্কিন ব্যক্তি বিষয়শ্রেণী:লাস ভেগাস লাইটস ফুটবল ক্লাবের খেলোয়াড় বিষয়শ্রেণী:পুরুষ ফুটবল ফরোয়ার্ড
শিরিন ফরহাদ  ১৯৩১ সালের হিন্দি ভাষার সংগীত চলচ্চিত্র। এটি শব্দ সহ দ্বিতীয় ভারতীয় চলচ্চিত্র ছিল। এটা নিজামী গঞ্জাভির লেখা ফরহাদ এবং শিরিন -এর ভালবাসার গল্পের উপর ভিত্তি করে রচিত। ছবিটি পরিচালনা করেছেন জে জে মদন এবং অভিনয় করেছেন নিসার ও জাহানারা কাজজান। আলম আরা একই বছরের শুরুর দিকে মুক্তি পেয়েছিল এবং শব্দসহ প্রথম ভারতীয় চলচ্চিত্র ছিল।    তথ্যসূত্র    বহিঃসংযোগ      বিষয়শ্রেণী:১৯৩১-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:কবিতা অবলম্বনে চলচ্চিত্র বিষয়শ্রেণী:ভারতীয় সঙ্গীতধর্মী চলচ্চিত্র বিষয়শ্রেণী:ভারতীয় সাদাকালো চলচ্চিত্র
দেবী দত্ত তার মঞ্চ নাম কায়রা দত্ত নামে বেশি পরিচিত, একজন ভারতীয় অভিনেত্রী এবং মডেল, যিনি প্রাথমিকভাবে হিন্দি চলচ্চিত্রে অভিনয় করেন।  তিনি ২০১৩ সালে বিখ্যাত কিংফিশার ক্যালেন্ডারের একজন মডেল ছিলেন।    তথ্যসূত্র    বহিঃসংযোগ          বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:কলকাতার অভিনেত্রী বিষয়শ্রেণী:জীবিত ব্যক্তি বিষয়শ্রেণী:কলকাতার নারী মডেল বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:বাংলা চলচ্চিত্র অভিনেত্রী
মিশমি জনগণ ভারতের তিব্বত এবং অরুণাচল প্রদেশের একটি জাতিগত গোষ্ঠী। এদের বসবাসকারী অঞ্চলটি মিশমি পাহাড় নামে পরিচিত।   দক্ষিণ তিব্বতের জায়ু কাউন্টি অধিকার করে আছে একটি নির্দিষ্ট দল, যাদের নাম ডেং।    গোষ্ঠী  মিশমি চারটি উপজাতি নিয়ে গঠিত: ইদু মিশমি ( ইদু লোবা ); দিগারো উপজাতি ( তারাও, দারাং দেং ), মিজু মিশমি ( কামান দেং ), এবং দেং মিশমি। ভৌগোলিক বন্টনের কারণে উপজাতির চারটি উপ-বিভাগের উদ্ভব হয়েছিল, কিন্তু জাতিগতভাবে চারটি গোষ্ঠী একই গোষ্ঠীর।    বিতরণ    ভারত  অরুণাচল প্রদেশের উত্তর-পূর্ব প্রান্তে উচ্চ এবং নিম্ন দিবাং উপত্যকা, লোহিত এবং আঞ্জাও জেলায় মিশমিদের বসবাস। এগুলি সবই উত্তর-পূর্ব ভারতের দক্ষিণ তিব্বতের সীমান্তবর্তী।   চীন  চীনে, মিশমিরা লোবা জাতি হিসেবে শ্রেণীবদ্ধ।  দেং জনগণ (অথবা দেংবা, তারাওন-কামান ভাষার চীনা প্রতিলিপি: 代巴玫; চীনা : 僜人; হান্যু পিনয়িন : ডেং রেন) তিব্বতের জায়ু কাউন্টির নয়টি গ্রামে এবং হিমালয় এবং হেংডুয়ান পর্বতমালার মধ্যবর্তী কুমারী বনাঞ্চলে ১,০০০ মিটার উচ্চতায় বাস করে। এই জনগণ চীনে "দারাং ডেং" এবং ভারতে "কামান" বা "মিজু মিশমি" নামে পরিচিত। তারা বার্মার একটি গ্রামে "তারাউং" নামেও পরিচিত।Bradley, David (2007). "Language Endangerment in China and Mainland Southeast Asia". In Matthias Brenzinger, ed. Language diversity endangered. New York: Mouton de Gruyter.  দেং মিশমি গণপ্রজাতন্ত্রী চীন সরকার কর্তৃক আনুষ্ঠানিকভাবে স্বীকৃত নয়।  আইয়াদুরাই এবং লি, (২০১৮) -এর তথুয়  তাদেরকে "অজ্ঞাত জাতি" বা "অন্যান্য" হিসেবে শ্রেণীবদ্ধ করা হয়েছে, যা মূলত চীনের কিছু সীমিত জনগণের জন্য একটি বিভাগিক শ্রেণী।  অনেক দেং মিশমি জনগণ চীন থেকে ভারতে চলে এসেছেন।  [ তথ্যসূত্র প্রয়োজন ]   ইতিহাস    ব্রিটিশ শাসনের অধীনে   (আইয়াদুরাই ও লি, ২০১৮) উল্লেখ করেছেন যে, "এলাকা পরিচালনার আরেকটি কৌশলগত কারণ ছিল ব্রিটিশদের উদ্বেগ যে, যদি তারা এই অঞ্চলে আগ্রহ না দেখায়, তবে মিশমি জনগণ 'চীনা' নাগরিক হয়ে যাবে। স্থানীয় জনগণের মন জয় করতে, সরকারি প্রতিনিধিরা তাদের সঙ্গে চা এবং সিগারেট নিয়ে যেতেন 'রাজনৈতিক উপহার' হিসেবে।  আনুষ্ঠানিকভাবে, নোয়েল উইলিয়ামসন (একজন রাজনৈতিক কর্মকর্তা) এবং ডাঃ গ্রেগরসন (চা বাগান মালিক ও ডাক্তার) হত্যার পর থেকে ব্রিটিশরা মিশমি জনগণের উপর দমন-পীড়ন চালাতে শুরু করে, শক্তি ও আধিপত্য প্রদর্শনের জন্য।   ব্রিটিশরা মিশমি জনগণকে এক অজ্ঞাত গোষ্ঠী হিসেবে দেখেছিল। তাদের সম্পর্কে তেমন কিছু জানতে পারা যায়নি। ১৮৮২ সালে মিশমিদের " সভ্যতার প্রভাব থেকে বিচ্ছিন্ন" হিসেবে চিহ্নিত করা হয়েছিল। স্থানীয় জনগণকে সাধারণত "মানুষের চেয়ে নিকৃষ্ট এবং জঘন্য" হিসেবে দেখা হত।    সংস্কৃতি    সৃষ্টির কথা  থাম্ব|328x328পিক্সেল| উত্তর আসামের মিশমি জাতিগোষ্ঠীর সদস্যরা (১৯২২)  উপরি উক্ত উদ্ধৃতি দেং জনগণের লোককাহিনীর অংশ। তাদের পূর্বপুরুষ হলেন আজিয়ানি।[ তথ্যসূত্র প্রয়োজন ]   মন্তব্য   বিষয়শ্রেণী:ভারতের জাতিগোষ্ঠী বিষয়শ্রেণী:দক্ষিণ এশীয় জনগোষ্ঠী বিষয়শ্রেণী:উত্তর-পূর্ব ভারতের জাতিগোষ্ঠী বিষয়শ্রেণী:চীনের জাতিগোষ্ঠী বিষয়শ্রেণী:অরুণাচল প্রদেশের উপজাতি বিষয়শ্রেণী:নিবন্ধ যেটি তথ্য সারি ছাড়া তথ্যছক টেমপ্লেট ব্যবহার করছে বিষয়শ্রেণী:চীনা ভাষার লেখা থাকা নিবন্ধ
সুনন্দা শর্মা হলেন একজন ভারতীয় নেপথ্য সঙ্গীতশিল্পী এবং চলচ্চিত্র অভিনেত্রী। তিনি "বিল্লি আখ" গানের মধ্য দিয়ে সঙ্গীত জগতে আত্মপ্রকাশ করেছিলেন। সুনন্দা সম্প্রতি সজ্জন সিং রংরুট নামক চলচ্চিত্রে দিলজিৎ দোসাঞ্ঝ এবং যোগরাজ সিং মতো অভিনয়শিল্পীদের সাথে অভিনয়ের মাধ্যমে তার অভিনয় জীবনে পদার্পণ করেচন। সুনন্দা শর্মা তার "তেরে নাল নাচনা" গানের মধ্য দিয়ে বলিউডে অভিষেক করেছেন।  পেশা সুনন্দ শর্মা বেশ কিছু কভার গান এবং ইউটিউবে ভিডিও রেকর্ডিং আপলোড করার মাধ্যমে তার ক্যারিয়ার শুরু করেছিলেন। জনপ্রিয়তায় বেড়ে যাওয়ার পরে অবশেষে তিনি তার প্রথম একক, "বিল্লি আখ" প্রকাশ করেন। ২০১৩ সালে তার একটি গান "জানি তেরা না" মুক্তি পেয়েছে; যেটি ইউটিউবে ২২২ মিলিয়নেরও বেশি বার দেখা হয়েছে।  তথ্যসূত্র  বহিঃসংযোগ         বিষয়শ্রেণী:জীবিত ব্যক্তি বিষয়শ্রেণী:১৯৯২-এ জন্ম বিষয়শ্রেণী:পাঞ্জাবি ব্যক্তি
শ্মিট একটি জার্মান পদবি, যা জার্মান শব্দ "Schmied" থেকে এসেছে, যার অর্থ "কামার"। এই পদবিটি ইংরেজি শব্দ "Smith" এর সমতুল্য।   উল্লেখযোগ্য ব্যক্তিবর্গ   ব্রায়ান শ্মিট (জন্ম: ২৪ ফেব্রুয়ারি, ১৯৬৭) - নোবেল পুরস্কার বিজয়ী পদার্থবিজ্ঞানী।  হেলমুট শ্মিট (২৩ ডিসেম্বর ১৯১৮ - ১০ নভেম্বর ২০১৫) - জার্মান রাজনীতিবিদ এবং পশ্চিম জার্মানি ফেডারেল প্রজাতন্ত্রের চ্যান্সেলর।  ইয়োহানেস শ্মি‌ট‌ (২৯শে জুলাই, ১৮৪৩—৪ঠা জুলাই, ১৯০) - জার্মান ভাষাবিজ্ঞানী।  চলচ্চিত্র  অ্যাবাউট শ্মিট - আলেকজান্ডার পেইন পরিচালিত ২০০২ সালের মার্কিন হাস্যরসাত্মক নাট্য চলচ্চিত্র।  বিষয়শ্রেণী:জার্মান উপাধি
__TOC__  ২৬ জুন ২০২৫  সন্দেহভাজন সকপাপেট     সরঞ্জাম: সম্পাদকের মিথস্ক্রিয়া বিশ্লেষণ • মিথস্ক্রিয়ার সময়রেখা  সকমাস্টারের একাউন্ট তৈরি হয়েছে ৩০ এপ্রিলে, যাকে tollywoodonline.in সূত্র হিসেবে বিভিন্ন নিবন্ধে যোগ করে স্প্যামিং করতে দেখা যায়। অনেক সময় এমন সব জায়গায় তিনি এই ওয়েবসাইটের সূত্র যোগ করেন যেখানে প্রয়োজন নেই। সন্দেহভাজন সকের একাউন্ট ১৪ মে তারিখে তৈরি হয় যিনি একই ওয়েবসাইটের লিংক সূত্র হিসেবে বিভিন্ন নিবন্ধে অপ্রয়োজনীয়ভাবে যুক্ত করে স্প্যামিং করে যাচ্ছেন। তারা একাধিক নিবন্ধে লিংক যুক্ত করে যাচ্ছে বিধায় একক লিংক দেইনি। তবে উদাহরণ হিসেবে আমি সাম্প্রতিক কিছু সম্পাদনার নমুনা দিলাম: বিশেষ:পার্থক্য/8267286 (সকমাস্টার) ও বিশেষ:পার্থক্য/8267246 (সক)। উল্লেখ্য যে উক্ত ওয়েবসাইটের লিংক যুক্ত করা ছাড়া তারা উইকিপিডিয়ায় তেমন কোনো গঠনমূলক সম্পাদনা করেননি। আরেকটা কাকতালীয় ব্যাপার হচ্ছে সক একাউন্ট থেকে tollywoodonline.in এর পাশাপাশি kheladhularjogot.com এর লিংক নিবন্ধে যুক্ত করতে দেখা গেছে (উদাহরণ)। এবং অদ্ভুত ব্যাপার হচ্ছে tollywoodonline.in এর হোমপেজের Quick links অংশে kheladhularjogot.com লিংক করা আছে। অর্থাৎ টলিউড অনলাইন ও খেলাধুলার জগত একই মালিকানাধীন প্রতিষ্ঠানের ওয়েব পোর্টাল। মেহেদী আবেদীন ১১:২৫, ২৬ জুন ২০২৫ (ইউটিসি)  অন্য ব্যবহারকারী কর্তৃক মন্তব্য অভিযুক্ত পক্ষও নিচের অনুচ্ছেদে মন্তব্য/আলোচনা করতে পারেন।  ব্যবহারকারী পরীক্ষক ও/বা টহল দানকারী প্রশাসকের মন্তব্য  প্রমাণিত সক। বাধা দেওয়া হলো। রিয়াজ (আলাপ) ১২:০৭, ২৬ জুন ২০২৫ (ইউটিসি) বিষয়শ্রেণী:উইকিপিডিয়া সকপাপেট তদন্ত/২০২৫
হরিনাম কীর্তন মালয়ালম ভাষায় মধ্যযুগীয় ভক্তিমূলক ও দার্শনিক পাঠ্য। এর স্বত্ব ইংরেজিতে অনুবাদ করলে হয় "পবিত্র নাম হরির গান"। এটি ষোড়শ শতাব্দীর দিকে কেরালার থুঞ্চাথু রামানুজন এজুথাচান দ্বারা রচিত হয়েছিল।  ইতিহাস হরিনাম কীর্তন ঐতিহাসিকভাবে গুরুত্বপূর্ণ কারণ এটি মালয়ালম বর্ণমালার ৫১ অক্ষরের সংস্করণের গ্রহণযোগ্যতাকে দৃঢ় করেছে কারণ গানটির ব্যাপক জনপ্রিয়তা রয়েছে। কাজটি দীর্ঘ দৈর্ঘ্যের এবং সাধারণত বই আকারে উপস্থাপিত হয়। এখানে ৬৬ টি মূল শ্লোক আছে, যার সাথে পরবর্তীতে বেশ কয়েকটি শ্লোক এবং ভাষ্য যোগ করা হয়েছে, যেমন "হরি নারায়ণ নাম" নামে একটি বিভাগ, এবং সুরকার এজুথাচানের দার্শনিক চিন্তা। পি আর রামচন্দ্র, তার অনুবাদের ভূমিকাতে, এজুথাচনের নোটগুলি:  মূলপাঠ তার সংক্ষিপ্ত ব্যাখ্যাসহ পি আর রামচন্দ্রের অনুবাদ থেকে শুরুর লাইনগুলি: লিপ্যন্তরিত পাঠ্য  অনুবাদ  ভি আর এজুথাচানের এই ভক্তিমূলক কবিতার উপর প্রবোধচন্দ্রন নায়ারের পাঠক বান্ধব টীকা "কাইথথিরি" (যার অর্থ 'হাতে ধরা বেত নির্গত পর্যাপ্ত আলো') সিরিজের অন্তর্ভুক্ত এবং থুঞ্চন স্মারক সমিতি দ্বারা প্রকাশিত, ত্রিভেন্দ্রাম ২০০৯ সালে। তিনি ২০০৬ সালে একই সংস্থার দ্বারা প্রকাশিত হরিনামাকীরথনামের ইংরেজিতে প্রফেসর কে শংকরন নামপুথিরের টীকাভিত্তিক অনুবাদও লিখেছেন।  তথ্যসূত্র  বহিঃসংযোগ  Hari Nama Keerthanam  Vaikhari Digital Archive, Harinamakeerthanam Malayalam PDF  https://www.youtube.com/watch?v=VQo521UfnwU  বিষয়শ্রেণী:ভারতীয় সঙ্গীত বিষয়শ্রেণী:মালয়ালম ভাষার গান বিষয়শ্রেণী:ভারতীয় গান
বাসিল বিন আব্দুল হামিদ (; জন্ম ১৫ এপ্রিল ১৯৯২) একজন আমিরাতি ক্রিকেটার। ডিসেম্বর ২০১৯ সালে, তাকে ২০১৯ সংযুক্ত আরব আমিরাত ত্রি-দেশীয় সিরিজের জন্য একদিনের আন্তর্জাতিক (ওডিআই) দলে অন্তর্ভুক্ত করা হয়েছিল। তিনি ৮ ডিসেম্বর ২০১৯ এ মার্কিন যুক্তরাষ্ট্রের বিপক্ষে সংযুক্ত আরব আমিরাতের হয়ে ওয়ানডে ক্রিকেটে আত্মপ্রকাশ করেন।   ব্যক্তিগত জীবনযাপন  বাসিলের জন্মেছিলেন ভারতের কেরালার পান্নিয়াঙ্কারায় ।  ২০১৫ সালে কাজের কারণে সংযুক্ত আরব আমিরাতে যাওয়ার আগে তিনি "তার জন্মভূমি কেরালার হয়ে রঞ্জি ট্রফি ক্রিকেট খেলার দ্বারপ্রান্তে" ছিলেন।   তিনি আল নাবুদা বীমা ব্রোকারদের (এএনআইবি) সহকারী বিক্রয় ব্যবস্থাপক ছিলেন এবং সংযুক্ত আরব আমিরাতের ঘরোয়া প্রতিযোগিতায় কোম্পানির হয়ে ক্রিকেটও খেলেছিলেন।[২]  তথ্যসূত্র    বহিঃসংযোগ      বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:আমিরাতি ক্রিকেটার বিষয়শ্রেণী:সংযুক্ত আরব আমিরাতের একদিনের আন্তর্জাতিক ক্রিকেটার বিষয়শ্রেণী:সংযুক্ত আরব আমিরাতের টুয়েন্টি২০ আন্তর্জাতিক ক্রিকেটার বিষয়শ্রেণী:কালিকট থেকে থেকে আগত ক্রিকেটার বিষয়শ্রেণী:কেরল থেকে আগত ক্রিকেটার বিষয়শ্রেণী:কালিকট জেলার ব্যক্তি
সখিপুর হচ্ছে একটি ছোট শহর যেটি বাংলাদেশের টাঙ্গাইল জেলার সখিপুর উপজেলার অন্তর্গত। এটি টাঙ্গাইল শহরের ৩৬ কিলোমিটার পূর্বে এবং বাংলাদেশের রাজধানী ঢাকা শহর থেকে ৭৭ কিলোমিটার উত্তরে অবস্থিত।  জনসংখ্যাতত্ত্ব বাংলাদেশ পরিসংখ্যান ব্যুরো কর্তৃক পরিচালিত জনশুমারি ২০২১ অনুযায়ী, সখিপুর শহরের মোট জনসংখ্যা ৫০,০২৮ জন। এই শহরে মোট ঘরসংখ্যা ৯৪৭৩  টি।  শিক্ষা সখিপুর শহরের গড় স্বাক্ষরতার হার শতকরা ৮০ ভাগ (পুরুষ ৭০%, মহিলা-৫০%)।   দর্শনীয় স্থান  ১। বাংলাদেশ বিমান বাহিনীর ঘাঁটি,পাহাড়কাঞ্চনপুর  ২। বহেড়াতৈল বাজারের নিকট অবস্থিত মুক্তিযোদ্ধাদের শপথ মূর্তি  ৩। কোকিলা পাবর এ অবস্থিত বিজ্ঞানাগার  ৪। হাতিবান্ধা তালিম ঘর  ৫। বহেড়াতৈল নকিল বিল  ৬। পলাশতলী বিলে বর্ষাকালীন বিনোদন কেন্দ্র  ৭। কালিদাস পণ্ডিত পুকুর  ৮। বেলতলি বন  ৯। বাংলাদেশের স্বাধীনতা যুদ্ধের গৌরবময় অধ্যায় রচিত হয়েছিল এ সখিপুরে। মুক্তিযুদ্ধের  নিদর্শন হিসেবে এ উপজেলায় স্থাপিত হয়েছে কোকিলা পাবর স্মৃতিসৌধ। এখানে মুক্তিযোদ্ধাদের প্রশিক্ষণ ও চিকিৎসার ব্যবস্থা ছিল।                এ উপজেলার বহেড়াতৈল বাজার সংলগ্ন স্থানে মহান মুক্তিযোদ্ধাদের শপথ বাক্য পাঠ করানো হয়। শপথ স্মৃতির নিদর্শন হিসেবে এখানে স্থাপিত হয়েছে মুক্তিযুদ্ধ স্মৃতি স্তম্ভ।  আরও দেখুন  টাঙ্গাইল  বাসাইল উপজেলা  তথ্যসূত্র  বিষয়শ্রেণী:ঢাকা বিভাগের জনবহুল স্থান বিষয়শ্রেণী:টাঙ্গাইল জেলার জনবহুল স্থান
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__অপসারণ করা হল।  মাসুম-আল-হাসান (আলাপ) ০৩:০০, ১২ ফেব্রুয়ারি ২০২৫ (ইউটিসি) :লিলি কার্টার   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () এই পর্নোগ্রাফিক অভিনেত্রীর নিবন্ধটি WP:ENT বা WP:BIO এবং WP:GNG পূরণ করতে ব্যর্থ হয়েছে। নির্ভরযোগ্য স্বাধীন ও অ-প্রাথমিক উৎসে উল্লেখযোগ্য কভারেজ নেই। ≈ MS Sakib  «আলাপ»  ১১:২২, ২ ফেব্রুয়ারি ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
কিউরিওসিটি () হল একটি আমেরিকান টেলিভিশন তথ্যচিত্র সিরিজ যার প্রিমিয়ার সম্প্রচার হয়েছিল ২০১১ সালের ৭ই আগস্টে ডিসকভারি চ্যানেলে। প্রতি পর্বে বিজ্ঞান, প্রযুক্তি এবং সমাজের একটি প্রশ্নের দিকে দৃষ্টিপাত করা হয় এবং প্রতি পর্বেই একজন অতিথি তারকা উপস্থাপক অনুষ্ঠান সঞ্চালনা করেন। স্টিফেন হকিং সঞ্চালনা করেন এর প্রিমিয়ার পর্বটি যার শিরোনাম ছিলো "ডিড গড ক্রিয়েট ইউনিভার্স?" (ঈশ্বর কী মহাবিশ্ব সৃষ্টি করেছিলেন?) যেটি ডিসকভারি কমিউনিকেশনের সাতটি চ্যানেলে(ডিসকভারি চ্যানেল, টিএলসি, ডিসকভারি ফিট অ্যান্ড হেল্থ, এ্যানিমেল প্লানেট, সায়েন্স, ইনভেস্টিগেশন ডিসকভারি, প্লানেট গ্রীন) একযোগে সম্প্রচারিত হয়েছিল। এর প্রথম সিজনে পর্বসংখ্যা ছিল ১৬।   কিউরিওসিটি প্রকল্প    curiousity.com    সিরিজ সূচি   Season Episodes Originally aired DVD release date Season premiere Season finale Region 1 Region 2 Region 4 1 16      2 13        পর্ব   তথ্যসূত্র    বহিঃসংযোগ       বিষয়শ্রেণী:ডিসকভারি চ্যানেলের অনুষ্ঠান
কানবর রাই সিং (; ; জন্ম: ২৪ ফেব্রুয়ারি, ১৯২২ - মৃত্যু: ১২ নভেম্বর, ১৯৯৩) তৎকালীন ব্রিটিশ ভারতের পাঞ্জাব প্রদেশের দ্বারকটি এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৪৮ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর ভারতীয় ক্রিকেটে পাতিয়ালা মহারাজা একাদশ, সার্ভিসেস ও দক্ষিণ পাঞ্জাব দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন।   প্রথম-শ্রেণীর ক্রিকেট  ১৯৪০-৪১ মৌসুম থেকে ১৯৬০-৬১ মৌসুম পর্যন্ত কানবর রাই সিংয়ের প্রথম-শ্রেণীর খেলোয়াড়ী জীবন চলমান ছিল। খাঁটিমানের ডানহাতি ব্যাটসম্যান ছিলেন কানবর রাই সিং। চারটি শতক ও সাতটি অর্ধ-শতরান সহযোগে ৩০.১৩ গড়ে ১৭৭৮ রান তুলেছিলেন।   আন্তর্জাতিক ক্রিকেট  সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন কানবর রাই সিং। ১ জানুয়ারি, ১৯৪৮ তারিখে মেলবোর্নে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।  ডানহাতি ব্যাটসম্যান কানবর রাই সিংকে বিস্ময়করভাবে ১৯৪৭-৪৮ মৌসুমে অস্ট্রেলিয়া গমনকল্পে ভারত দলে অন্তর্ভুক্ত করা হয়। জাতীয় দলে তার অন্তর্ভুক্তিতে বেশকিছু বিতর্কিত প্রতিবেদন রচিত হয়েছিল। ১৯৪৭-৪৮ মৌসুমে ভারত দলের সদস্যরূপে অস্ট্রেলিয়া গমন করেন। তবে, এ সফরে খুব কমই নিজেকে মেলে ধরতে পেরেছিলেন তিনি। ব্যাট হাতে নিয়ে নিচেরসারিতে আট নম্বরে মাঠে নামার সুযোগ পান। প্রথম ইনিংসে ২ ও দ্বিতীয় ইনিংসে ২৪ রান তুলে দলের দ্বিতীয় সর্বোচ্চ রান সংগ্রাহকে পরিণত হয়েছিলেন তিনি।  ১২ নভেম্বর, ১৯৯৩ তারিখে ৭১ বছর বয়সে উত্তরাখণ্ডের দেরাদুন এলাকায় কানবর রাই সিংয়ের দেহাবসান ঘটে।   তথ্যসূত্র    আরও দেখুন   আমির ইলাহি  দত্তারাম হিন্দলেকর  এক টেস্টের বিস্ময়কারী  ভারতীয় টেস্ট ক্রিকেটারদের তালিকা   বহিঃসংযোগ       বিষয়শ্রেণী:১৯২২-এ জন্ম বিষয়শ্রেণী:১৯৯৩-এ মৃত্যু বিষয়শ্রেণী:উত্তরাঞ্চলের ক্রিকেটার বিষয়শ্রেণী:দক্ষিণ পাঞ্জাবের ক্রিকেটার বিষয়শ্রেণী:বাদ-বাকী একাদশের ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:ভারতের টেস্ট ক্রিকেটার বিষয়শ্রেণী:সার্ভিসেসের ক্রিকেটার বিষয়শ্রেণী:হিমাচল প্রদেশ থেকে আগত ক্রিকেটার